ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣቶ ልደቱ ኣያሌው ዘይተፈቐደ ብረት ብምሓዝ ተኸሲሱ 17 መስከረም 2020 ኣባል ባይቶ ዴሞክራሲያዊ ፓርቲ ኢትዮጵያውያን (ኢዴፓ) ዝኾነ ኣቶ ልደቱ ኣያሌው ዘይተፈቐደ ብረት ብምሓዝ ከም ዝተኸሰሰ ፕሬዝደንት እቲ ሰልፊ ኣረጋጊጹ። ኣቶ ኣዳነ ታደሰ ኣብ ከተማ ቢሾፍቱ ክርኣይ ዝጸንሐ ጉዳይ ኣቶ ልደቱ ሎሚ መዓልቲ ኣዳማ ኣብ ዝርከብ ቤት ፍርዲ ከም ዝተርኣየ'ውን ሓቢሩ። ቅድም ኢሉ ጉዳይ ኣቶ ልደቱ ኣያሌው ክርኢ ዝጸንሐ ወረዳ ቤት ፍረዲ ቢሾፍቱ እቲ ዝቐረበ ናይ መርመራ መዝገብ ዓጽዩ ብናጻ ክፍታሕ እንተወሰነ'ውን ክሳብ ሕጂ ከይተፈትሐ ብምጽናሕ ክሲ ተመስሪቱዎ ኣሎ። ብመሰረት እዚ፡ ዓቃቢ ሕጊ ኣብ ላዕለዋይ ቤት ፍርዲ ዞባ ምብራቕ ሸዋ ቀሪቡ ብኣዋጅ ቑጽሪ ምምሕዳር ብረት 1177/2012 ዓንቀጽ 22 ንዑስ ዓንቀጽ 3 ብምትሕልላፍ ዘይተፈቐደ ብረት ብምሓዝ ከም ዝኸሰሶ መራኸብቲ ብዙሃን እታ ሃገር ጸብጺበን። ይኹን'ምበር ፕሬዝደንት ኢዴፓ ኣቶ ኣዳነ ታደሰ ንቢቢሲ ኣብ ዝሃቦ ቃል፡ "ቤት ፍርዲ ቢሾፍቱ ናጻ ኢኻ ኢሉ ኣሰናቢቱዎ ነይሩ፤ ንሕና ድማ ይግብኣኒ ሓቲትና ነይርና። ግን ድማ ውሳነ እቲ ቤት ፍርዲ ክፍጸም ስለ ዘይክኣለ ኣቶ ልደቱ ትማሊ ንጠበቓታቱ 'ክሳብ ሕጂ ንዝሓገዝኩምኒ የመስግን' ኢሎም ኣሰናቢቱዎም'ዩ" ኢሉ። ማእኸላይ መንግስቲ ኣብ ቀራና መገዲ ኣቶ ልደቱ ኣያሌው ተኣሲሩ ናብ ከተማ ቢሾፍቱ ተወሲዱ ኣብቲ ኣቶ ልደቱ ትማሊ ዝጸሓፎ ደብዳበ ኣብ ዝሓለፉ ሳምንታት ኣብ ዝነበረ መስርሕ ፍርዲ ፖሊስን ዓቃቢ ሕግን ግቡእ ዘይኮነ ሕቶታት ብምሕታት ተቐባልነት ክረኽቡ ከለው ከም ዝተዓዘበ ብምግላጽ "ናተይ ሕጋዊ ናይ መሰል ሕቶታት ግን ቕቡልነት ክረኽቡ ኣይርኣኹን" ብምባል ኣብዚ ውሳነ ከም ዝበጽሐ ገሊጹ። ብምኽንያት ፖለቲካዊ ዝንባልኡ ከም ዝተኣሰረ ዝገለጸ ኣቶ ልደቱ፡ "ነዚ ዝወሰኑ ናይ ፖለቲካ ሰባት ድማ ናይ መጻኢ ዕድለይ ዝውስን ፖለቲካዊ ውሳነ ኣብ ቤት ማእሰርቲ ኮይነ ይጽበ ኣለኹ" ኢሉ። ምኽንያት መእሰሪኡ ቅድም ኢሉ ዘዳለዎ ሰነድ ምስረታ ናይ ስግግር መንግስቲ ከምኡ'ውን ተሓቲሙ ዘይተዘርግሐ መጽሓፉ ከም ዝኾነ ብምጥቃስ፡ "ብሓጺሩ ኣነ ገበን ሰሪሕኻ ተባሂሉ ዘይኮነ ስለምንታይ ሓሲብካ ተባሂለ'የ ተኣሲረ" ክብል ኣብ ደብዳብኡ ገሊጹ። ስለ ዝኾነ ድማ፡ "ሕጊ መሳርሒ ፖለቲካ ኣብ ዝኾነሉ ኩነታት ብሕጋዊ ክትዕ መሰልካ ክተኽብር ስለ ዘይክኣል ድሕሪ ሕጂ ሕጋዊ ግቡአይ ንምፍጻም ቖጸሮ ክወሃበኒ እንከሎ ኣብ ቤት ፍርዲ ካብ ምቕራብ ወጻእ ናይ ሕጊ ክትዕ ክገብር ድልየት የብለይን" ብምባል ንጠበቓታቱ ኣመስጊኑ። ክሳብ ሕጂ ግን ኣቶ ልደቱ ኣያሌው ኣብ ልዕሊኡ ብዛዕባ ዝተኸፈተ ሓድሽ ክሲ ከም ዘይፈለጠ ፕሬዝደንት እቲ ሰልፊ ኣቶ ኣዳነ ገሊጹ። ተዛማዲ ትሕዝቶ ቤት ፍርዲ፡ መዝገብ ክሲ ኣቶ ልደቱ ኣያሌው ዓጽዩ31 ነሓሰ 2020 'መንግስቲ ኢትዮጵያ ክሲ ከይመስረተ ንተቓወምትን ጋዜጠኛታትን ንነዊሕ እዋን ኣሲሩ' ኣምነስቲ15 ነሓሰ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
